section_heading: Opsada
paragraph_text: U sljedećem velikom napadu su upali u grad te je izgledalo kao da će grad konačno pasti. Izgubio je Jurišić mnogo ljudi te i sam biva ranjen. Kako je sam opisao kralju pušćani prah bio je već posve potrošen; što je od mojih ljudi ostalo na život, već je svu volju izgubilo, te se ne bih mogao ni jedan sat više braniti. alt=|mini|305x305px|3D rekonstrukcija utvrde Kiseg u godini bitke U tom trenutku Kiseg je spasila sreća, a neki će reći i čudo. Svi oni ljudi koji su se sakrili u grad počeli su se derati, ispuštati glasne zvukove, te su napadači na tren zastali. Prema Klaiću prepali su se napadači groznih jauka, ali se puno logičnijim čini objašnjenje kako su krivo shvatili glasanja ljudi kao njihovo slavlje, pa zato pomisliše da dolazi kršćanska vojska u pomoć. Pojavila se i priča o čudu, kako je neki konjanik s ognjenim mačem gonio Osmanlije sa zidina pa se oni uplašiše, kako to pripovijeda Klaić, a prema drugoj verziji na nebu se pojavila ruka koja je držala mač te su kršćanski branitelji protumačili ovo kao Božji znak, tj. ruku sv. Martina.